| **Marselis Hiršerisvok. *Marcel Hirscher*** |
| --- |
|  |
| M. Hiršeris 2015 metais |
| Gimė | 1989 m. kovo 2 d. (34 metai)Haleinas, Zalcburgas |
| Tautybė | austras |
|  |
| Veikla | kalnų slidininkas |
| Organizacijos | SK Annaberg - Salzburg klubas |
|  |
| Žinomas (-a) už | olimpinis čempionas |
|  |
| Žymūs apdovanojimai |
| Olimpinių žaidynių: 2×, 1×, 0×Pasaulio čempionatų: 5×, 4×, 0× |
|  |
|  **Vikiteka** | Marcel Hirscher |

**Marselis Hiršeris** (g. 1989 m. kovo 3 d.) – Austrijos kalnų slidininkas, olimpinis ir pasaulio čempionas, daugkartinis Pasaulio taurės laimėtojas.

Biografija
----------

Marselis Hiršeris gimė 1989 m. kovo 3 d. Haleine, Zalcburgo žemėje. Augo Anaberg Lungioce, kur jo tėvas ir motina vadovavo slidininkų mokyklai. M. Hiršeris pradėjo slidinėti nuo dvejų metų amžiaus. Tėvas buvo jo treneriu. Už savo sėkmę M. Hiršeris dėkingas tėvui, kuris akcentavo techninį pasiruošimą slalomo ir didžiojo slalomo rungtyse. Pasak slidininko, vaikščiojimas kalnuose ir uolomis padėjo jam pagerinti laikysenos stabilumą. Būdamas 15 metų, 2004 m. M. Hiršeris pirmą kartą dalyvavo FIS varžybose, 2007 m. debiutavo Pasaulio taurės varžybose. Tais pačiais metais baigė slidinėjimo vadybos studijas Bad Hofgašteine. ir laimėjo auksą (didysis slalomas) ir sidabrą (slalomas) pasaulio jaunių čempionate. 2008 m. jaunių čempionate laimėjo dar 2 aukso medalius. 2012 m. M. Hiršeris laimėjo pirmąjį bendrosios įskaitos Pasaulio taurės nugalėtojo titulą ir 2013 m. − pirmąjį pasaulio čempiono titulą (slalome). 

2015 m. M. Hiršeris laimėjo ketvirtą bendrosios įskaitos Pasaulio taurės titulą iš eilės − to pasiekti iki tol nebuvo pavykę niekam. 2017 m. M. Hiršeris laimėjo šeštąjį bendrosios įskaitos Pasaulio taurės titulą − daugiau nei bet kuris kitas kalnų slidininkas istorijoje. 2018 m. sausio 28 d. jis laimėjo 55-ąjį pasaulio taurės etapą − slalomo nusileidimą Garmiše-Partenkirchene, ir tapo antruoju sėkmingiausiu visų laikų Pasaulio taurės kalnų slidininku-vyru aplenkęs tėvynainį H. Majerį (54 pergalės, sėkmingiausias I. Stenmarkas su 86 pergalėmis). Nepaisant savo dominavimo kalnų slidinėjime, M. Hiršeris pirmąjį olimpinį auksą (kalnų dvikovėje) iškovojo tik 2018 m. Pjongčango žaidynėse. 

2019 m. rugsėjo 4 d. M. Hiršeris paskelbė pasitraukiantis iš profesionaliojo sporto.

Pasiekimai
----------

Asmeniniai duomenys: ūgis 173 cm, svoris 80 kg. Nuolatinė gyvenamoji vieta Anaberg Lungiocas (Zalcburgas).

Pasiekimai iki 2018−2019 m. sezono pabaigos:

* Dukart olimpinis čempionas:
	+ 2014 m. Sočis: sidabras slalome.
	+ 2018 m. Pjongčangas: 2 aukso medaliai dvikovėje ir didžiajame slalome;
* Penkiskart pasaulio čempionas (ind. rungtys):
	+ 2013 m. Šladmingas: auksas slalome ir sidabras didžiajame slalome;
	+ 2015 m. Veilas/Biver Krykas: auksas dvikovėje, sidabras didžiajame slalome;
	+ 2017 m. Sankt Moricas: 2 aukso medaliai (slalome ir didžiajame slalome), sidabras dvikovėje;
	+ 2019 m. Orė: auksas slalome, sidabras didžiajame slalome;
* 8 kartus bendrosios įskaitos Pasaulio taurės laimėtojas (2012−2019 m.);
* 67 pergalės FIS Pasaulio taurės etapuose;
* Olimpinių komitetų asociacijos 2017 m. Europos metų sportininkas;
* Keturiskart Austrijos metų sportininkas (2012, 2015, 2016, 2017 m.).

Šaltiniai
---------

1. ↑  The Washington Post
2. ↑  Encyclopaedia Britannica
3. ↑  The Washington Post
4. ↑  reuters
5. ↑  CNN
6. ↑  NBC Olympics Archyvuota kopija 2018-02-16 iš Wayback Machine projekto.
7. ↑  fis-ski.com
8. ↑  fis-ski.com
9. ↑  fis-ski.com Archyvuota kopija 2018-02-21 iš Wayback Machine projekto.
10. ↑  worldsportnews.org
11. ↑  olympic.org


|  |  |  |  |
| --- | --- | --- | --- |
| 

| Ž • A • RKalnų slidinėjimo olimpiniai čempionai vyrų didžiojo slalomo rungtyje |
| --- |
|  |
| 

* 1952:  Stein Eriksen (NOR)
* 1956:  Toni Sailer (AUT)
* 1960:  Roger Staub (SUI)
* 1964:  François Bonlieu (FRA)
* 1968:  Jean-Claude Killy (FRA)
* 1972:  Gustav Thöni (ITA)
* 1976:  Heini Hemmi (SUI)
* 1980:  Ingemar Stenmark (SWE)
* 1984:  Max Julen (SUI)
* 1988:  Alberto Tomba (ITA)
* 1992:  Alberto Tomba (ITA)
* 1994:  Markus Wasmeier (GER)
* 1998:  Hermann Maier (AUT)
* 2002:  Stephan Eberharter (AUT)
* 2006:  Benjamin Raich (AUT)
* 2010:  Carlo Janka (SUI)
* 2014:  Ted Ligety (USA)
* 2018:  Marcel Hirscher (AUT)
* 2022:  Marco Odermatt (SUI)
 |

 |